CELEX: 22008D0062
Language: sl
Date: 2008-06-06 00:00:00
Title: Sklep Skupnega odbora EGP št. 62/2008 z dne 6. junija 2008 o spremembi Priloge II (Tehnični predpisi, standardi, preskušanje in certificiranje) k Sporazumu EGP

25.9.2008   
            
            
               SL
            
            
               Uradni list Evropske unije
            
            
               L 257/23
            
         
      SKLEP SKUPNEGA ODBORA EGP
   št. 62/2008
   z dne 6. junija 2008
   o spremembi Priloge II (Tehnični predpisi, standardi, preskušanje in certificiranje) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu „Sporazum“), in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga II k Sporazumu je bila spremenjena s Sklepom Skupnega odbora EGP št. 46/2008 z dne 25. aprila 2008 (1).
            
         
               (2)
            
            
               Direktivo Komisije 2006/141/ES z dne 22. decembra 2006 o začetnih formulah za dojenčke in nadaljevalnih formulah za dojenčke in majhne otroke in o spremembi Direktive 1999/21/ES (2) je treba vključiti v sporazum.
            
         
               (3)
            
            
               Direktiva 2006/141/ES razveljavlja Direktivo Komisije 91/321/EGS (3), ki je vključena v Sporazum in jo je zato treba v okviru Sporazuma razveljaviti.
            
         
               (4)
            
            
               Ta sklep se ne uporablja za Lihtenštajn –
            
         SKLENIL:
   Člen 1
   Poglavje XII Priloge II k Sporazumu se spremeni:
   
               1.
            
            
               besedilo točke 54a (Direktiva Komisije 91/321/EGS) se črta;
            
         
               2.
            
            
               v točki 54w (Direktiva Komisije 1999/21/ES) se doda naslednja alinea:
               
                           „—
                        
                        
                           
                              32006 L 0141: Direktiva Komisije 2006/141/ES z dne 22. decembra 2006 (UL L 401, 30.12.2006, str. 1).“;
                        
                     
         
               3.
            
            
               za točko 54zzzu (Uredba (ES) št. 1925/2006 Evropskega parlamenta in Sveta) se vstavi naslednje:
               
                           „54zzzv.
                        
                        
                           
                              32006 L 0141: Direktiva Komisije 2006/141/ES z dne 22. decembra 2006 o začetnih formulah za dojenčke in nadaljevalnih formulah za dojenčke in majhne otroke in o spremembi Direktive 1999/21/ES (UL L 401, 30.12.2006, str. 1).
                           Za namene Sporazuma se določbe Direktive berejo z naslednjima prilagoditvama:
                           
                                       (a)
                                    
                                    
                                       v členu 11 se dodata naslednji alinei:
                                       
                                                   —
                                                
                                                
                                                   
                                                      v islandščini: ‚Ungbarnablanda‘ in ‚Stoðblanda‘,
                                                
                                             
                                                   —
                                                
                                                
                                                   
                                                      v norveščini: ‚morsmelkerstatning‘ in ‚tilskuddsblanding‘;
                                                
                                             
                                 
                                       (b)
                                    
                                    
                                       v členu 12 se dodata naslednji alinei:
                                       
                                                   —
                                                
                                                
                                                   
                                                      v islandščini: ‚Ungbarnamjólk‘ in ‚Mjólkurstoðblanda‘,
                                                
                                             
                                                   —
                                                
                                                
                                                   
                                                      v norveščini: ‚morsmelkerstatning basert på kumelk‘ in ‚tilskuddsblanding basert på kumelk‘.“
                                                
                                             
                                 
                     
         Člen 2
   Besedilo Direktive 2006/141/ES v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 7. junija 2008, pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (4).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 6. junija 2008
      
         
            Za Skupni odbor EGP
         
         
            Predsednik
         
         Alan SEATTER
         
      
   
   
      (1)  UL L 223, 21.8.2008, str. 40.
   
      (2)  UL L 401, 30.12.2006, str. 1.
   
      (3)  UL L 175, 4.7.1991, str. 35.
   
      (4)  Navedena ni nobena ustavna zahteva.